Brekkestø
Store norske leksikon,Geografi,Norges geografi,Agder,Lillesand
Brekkestø er et strandsted i Lillesand kommune, i Agder fylke, på sørspissen av Justøya cirka 9 km sør for Lillesand sentrum. Brekkestø er et populært feriested med flere pensjonater og sommerhus. Fylkesvei 3664 går til fastlandet på bro over Blindleia.
Historikk Brekkestø var på 1800-tallet mye brukt som uthavn for Lillesand. Tollboden, Gaupholmen og Brekkestø landhandel er alle fra perioden 1750–1800, og ble fredet i 1923. Dikteren Gabriel Scott bodde til dels i Brekkestø, og inntrykk herfra preger deler av hans diktning (spesielt Kilden og Vindholmens Beskrivelse). Lyrikeren Nils Kjær skrev den kjente epistelen «Brekkestøbreve» herfra. Kart  Les mer i Store norske leksikon Lillesand Agder